open-index/open-wikipedia-markdown huggingface dataset:
Indrefilet

**Indrefilet** (*musculus psoas major*) er den møreste delen av kjøttet, fra under de korte ribbenene i bakre del av kroppen, også kalt hinden hos storfe, lam og svin, samt vilt fra enkelte andre pattedyr. I Norge bruker man for eksempel indrefilet fra hjort, elg og rein.

Vanlige definisjoner av måter å steke et stykke indrefilet som mat, varierer fra rå, medium og til godt stekt, altså gjennomstekt. Tradisjonen med rått kjøtt er uvanlig i Norge og mange i andre land, og er en av få retter, slik som for eksempel også sushi fra enkelte typer fiskekjøtt, som spises uten steking.

Indrefileten utgjøres av den store lendemuskelen (psoas major) som forbinder ryggsøylen og lårbenet, og av hvert dyr får man dermed 2 fileter. En hel, renskåret indrefilet fra kjøttfe kan ha en vekt på rundt 1,5&nbsp;kg, noe høyere eller lavere avhengig av rasen. Den spesielle mørheten skyldes at muskelen ikke bærer vekt, brukes lite og dermed utsettes for lite bevegelse og belastning. Indrefileten er det dyreste kjøttstykket fra kjøttfe og storvilt.

Førsteklasses indrefilet kommer fra kjøttfe. Kjøttfe slaktes ved 18 måneders alder og enten dyret er av hun- eller hankjønn kalles kjøttet okse- eller biffkjøtt. Både i Storbritannia og i Argentina er Aberdeen Angus regnet som den perfekte kjøttferase med høy grad av intramuskulært fett. Ekte japansk kobebiff kommer utelukkende fra wagyukveg som er oppdrettet i Kobe i Japan. Det er kanskje det beste storfekjøttet som finnes i verden. Dette er kjøtt som koster mange tusen kroner per kilo. Kun cirka  ekte kobebiff eksporteres. Kjøtt fra wagyukveg som er oppdrettet andre steder i verden koster gjerne det halve, men prisen per kilo er fortsatt flere tusen kroner for de beste kvalitetene (A4 og A5). I enkelte land må kjøttet komme fra kviger eller kastrerte ungokser for å få høyeste kvalitetsgradering og pris. 

## Inndeling

En indrefilet stykkes gjerne opp for restaurantbruk. Den vanligste inndelingen er som biffstykket, chateaubriand, tournedos, og filet mignon (også kalt pyramiden). Biffstykket utgjør den tykke, litt rufsete enden av indrefileten, mens filet mignon utgjør den tynne pyramidelignende enden på motsatt side av indrefileten. Chateaubriand er stykket som følger etter biffstykket, mens tournedos er stykket som følger før pyramiden. Disse to regnes som de beste stykkene på indrefileten. En chateaubriand stekes gjerne hel og transjeres ved servering, mens tournedos skives i cirka  tykke runde stykker og typisk stekes i panne. En normalt stor indrefilet gir vanligvis to til tre (av og til fire) tournedos, mens det kun er én filet mignon på hver filet. Biffstykket kuttes gjerne opp til andre retter og stekes som biffer, typisk med betegnelsen «kjøtt av indrefilet» eller noe lignende. Filet mignon behandles gjerne ganske likt tournedos og kuttes gjerne i tynne skiver etter helsteking.

## Referanser




## Eksterne lenker
*
Blåskjerdingen

**Blåskjerdingen** er et fjell i Møre og Romsdal. Det ligger på grensen mellom kommunene Haram i vest og Vestnes i øst. Bygden Vatne ligger på vestsiden, og Fiksdal på østsiden. Et skar deler toppen i to. I nord en smal topp på  meter over havet, og i sør et langstrakt topplatå på  Den søndre toppen danner grensepunkt mellom Haram og Vestnes, mens den nordre toppen er det høyeste punktet i Haram kommune.

Fjellet er lett å nå fra flere kanter. Med sin posisjon nær havet og bare omgitt av lavere fjell, er Blåskjerdingen godt synlig flere steder i ytre og midtre deler av distriktet. Fiskerne brukte fjellet som med under torskefisket på Storegga.

På vei opp til Skjerdingen er det et rikt planteliv. Dette ble første gang kartlagt av presten Hans Strøm, som skrev om dette i «Beskrivelse over Søndmør» fra 1766.

## Galleri

Fil:Northern peak of Blåskjerdingen (1069 m.a.s.l.), Haram-Vestnes Norway - 2017-08-09.jpg|Nordlig topp sett fra den andre toppen
Fil:Mountain side rocks of Blåskjerdingen (1069 m.a.s.l.), Haram-Vestnes Norway - 2017-08-09.jpg|Fjellside av Blåskjerdingen
Fil:Cairn of stones on the top of Blåskjerdingen (1069 m.a.s.l.), Haram-Vestnes Norway - 2017-08-09.jpg|Steinvarde på toppen
Fil:Holes in the rocks on mount Blåskjerdingen (1069 m.a.s.l.), Haram-Vestnes Norway - 2017-08-09.jpg|Steinene med hull
Fil:East face of the Blåskjerdingen (1069 m.a.s.l.) seen from the top, Haram-Vestnes Norway - 2017-08-09.jpg|Østsiden sett fra toppen


## Referanser




## Litteratur

*

## Eksterne lenker

*
Mikkel Eira

**Mikkel Eira** (født 5. november 1944 i Masi, død 11. oktober 2009) var en norsk samepolitisk aktivist som blant annet deltok i sultestreiken i tilknytning til kampen mot utbyggingen av Altavassdraget i 1979 og 1981. 

Sametingspresidenten Egil Olli sa i tilknytning til Eiras død:
«På vegne av Sametinget og det samiske folk takker jeg Mikkel Eira for hans innsats for den samiske sak. Det idealistiske arbeid Eira og andre sameaktivister gjorde i en vanskelig brytningstid for samiske interesser, har hatt uvurderlig betydning for utviklingen av det samiske samfunn.»

## Referanser


## Eksterne lenker
* NRK.NO:Sameaktivisten Mikkel Eira er død
* Nettavisen: Mikkel Eira er død
Bondalen

**Bondalen** er ei grend i Hjørundfjord, Ørsta kommune i Møre og Romsdal fylke. 

Tettstedet nederst i den en mil lange dalen heter Sæbø. Her ligger Hjørundfjord kirke, barne- og ungdomsskolen og en rekke andre viktige kommunale tjenester for bygdelagene omkring Hjørundfjorden.

## Referanser
Judy-Joy Davies

**Judy-Joy Davies** (født **Judith Joy Davies**; 5. juni 1928 i Melbourne, død 27. mars 2016 samme sted) var en australsk svømmer som deltok i de olympiske leker 1948 i London og 1952 i Helsingfors.

Davies vant en olympisk bronsemedalje i svømming under Sommer-OL 1948 i London. Hun kom på tredjeplass på 100 meter ryggsvømming for kvinner bak Karen Harup fra Danmark og amerikanske Suzanne Zimmerman.

## OL-medaljer
* 1948  London -  Bronse i svømming, 100 meter rygg, damer

## Referanser


## Eksterne lenker
*
Sverrir Gudnason

**Sverrir Gudnason** (født 12. september 1978 Reykjavík på Island) er svensk skuespiller med islandsk opphav. Han spilte i 2007 hovedrollen i Tv-serien Upp till kamp med manus av Peter Birro.

Gudnason flyttet til Sverige i 1990. Hans far begynte å jobbe som professor på KTH og da flyttet hele familien til Tyresö. Han var tolv år og måtte lære seg svensk, men snakker allikevel fortsatt flytende islandsk.

Da han var liten begynte han og hans kamerater å sette opp samfunnskritiske teaterstykker på skolen i Reykjavík, der han spilte reaktor. En person fra teateret i Reykjavík kom og så på og hun sendte en mengde folk fra skolen på audition. De lette etter en ung gutt til hovedrollen i "Världens ljus" av Halldor Laxness og Gudnason fikk rollen, en rolle som han spilte i nesten ett år. Etter det har han hatt målsetningen om å bli skuespiller, men støtte på problem da han flyttet til Sverige og ikke kunne svensk i begynnelsen. Han læret seg det allikevel ganske raskt og tidsnok til gymnaset ble drømmen gjenfødt. Han begynte på teatergymnaset og arbeidet samtidig litt for SVT.
På Shanghai Internationel Film Festival 2009 fikk han prisen for beste mannlige skuespiller for rollen sin i svensk/danske filmen Original. Nå medvirker han i de populære Wallander filmene.

## Filmografi (utvalg)
* 2018 – *[[Føniks (film)|Føniks]]*
* 2018 – *[[The Girl in the Spider's Web]]*
* 2012 – *[[Marie Krøyer (film)|Marie Krøyer]]*
* 2010 – *[[Wallander – Dødsengelen]]*
* 2009 – *[[Wallander – Skytteren]]*
* 2009 – *[[Wallander – Lekkasjen]]*
* 2009 – *[[Wallander – Presten]]*
* 2009 – *[[Wallander – Cellisten]]*
* 2009 – *[[Wallander – Tyven]]*
* 2009 – *[[Wallander – Kuréren]]*
* 2009 – *[[Wallander – Skylden]]*
* 2009 – *[[Wallander – Hevnen]]*
* 2009 – *[[Original]]*
* 2008 – *[[Kungamordet]]*
* 2007 – *[[Upp Till Kamp! (miniserie av Peter Birro)|Upp Till Kamp!]]* 
* 2006 – *[[Min kones første elsker]]* (Alternativ svensk tittel: *Idag igår imorgon*)
* 2005 – *[[Den utvalgte]]* 
* 2005 – *[[Mentor (film)|Mentor]]* (Inspillingstittel: *[[En man i bilen]]* kortfilm) 
* 2004 – *[[Frøken Sverige (film)|Frøken Sverige]]*
* 2004 – *[[6 Poeng]]*
* 2003 – *[[Köftbögen]]*
* 2003 – *[[Sprickorna i muren]]*
* 2002 – *[[Stora teatern]]* 
* 2002 – *[[Nya Tider]]*
* 2002 – *[[Suxxess]]*
* 2001 – *[[Familiehemmeligheter]]*
* 2001 – *[[Festival (film)|Festival]]*

## Referanser


## Eksterne lenker
*
Nancy Lyons

**Beatrice «Nancy» Lyons** (født 12. april 1930) var en australsk svømmer som deltok i de olympiske leker 1948 i London og 1952 i Helsingfors.

Lyons vant en olympisk sølvmedalje i svømming under Sommer-OL 1948 i London. Hun kom på andreplass på 200 meter brystsvømming for kvinner bak Nel van Vliet fra Nederland.

## OL-medaljer
* 1948  London –  Sølv i svømming, 200 meter bryst, damer

## Referanser


## Eksterne lenker
*
Brunstadhornet

**Brunstadhornet** er et fjell i Sykkylven kommune i Møre og Romsdal. Det har en høyde på 1&nbsp;524 meter over havet.

Toppen kan lettest nås ved å gå inn Vellesæterdalen, opp Gullmorbrekka og deretter i stenterreng rett opp fjellsiden til toppen. Fjelltoppen har navn etter nærmeste bosetning, matrikkelgården Brunstad i Velledalen.

## Referanser
Australia under Sommer-OL 1928

**Australia under Sommer-OL 1928**. Atten sportsutøvere fra Australia deltok i fem  idrettsgrener under Sommer-OL 1928 i Amsterdam. Australia kom på nittendeplass med en gull-, to sølv- og en bronsemedalje. 

Roeren Henry Pearce var flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Torbjørn Kvasbø

**Torbjørn Kvasbø** (født 1953) er en norsk keramiker.

Kvasbø er utdannet fra Bergen Kunsthåndverksskole og jobber med plastisk leire og keramiske teknikker. Han arbeider med store objekt og store format i keramikk.

Siden 1978 har han bodd og arbeidet i Venabygd i Ringebu kommune, Innlandet.

Han var professor ved Högskolan för Design och Konsthantverk ved Göteborgs universitet 1996–2000, og ved Konstfack i Stockholm 2000–2008. Han har oppdrag som ekstern eksaminator ved Royal College of Art i London, og som styremedlem i International Academy of Ceramics, med hovedsete i Genève. Kvasbø har blitt invitert til å holde utstillinger, workshops, demonstrasjoner og foredrag rundt om i verden.

I 2012 mottok han Kunsthåndverkprisen under Norske Kunsthåndverkeres årsutstilling. I 2009 mottok han Norske Kunsthåndverkeres ærespris.  

## Referanser


## Litteratur
* 
* 
* 
* 
;Utstillingskataloger
*  Utstillingskatalog
*  Utstillingskatalog
*  Utstillingskatalog
*  Utstillingskatalog fra Suzhou Jinji Lake Art Museum 2014 og KODE 2015
*  Utstillingskatalog fra Sèvres og KODE
*  Utstillingskatalog

## Eksterne lenker
*
Blånipa

**Blånipa** er et fjell i Kinn kommune med en høyde på  meter over havet. Toppen kan nås til fots fra Eikefjord, Norddalsfjorden og Lykkjebøen. Fra Eikefjord er gangtiden til toppen omtrent tre timer.

## Referanser
Australia under Sommer-OL 1924

**Australia under Sommer-OL 1924**. Trettifire sportsutøvere fra Australia deltok i Sommer-OL 1924 i Paris. Australia kom på ellevteplass med tre gull-, en sølv- og to bronsemedaljer. 

## Medaljer

## Medaljevinnerne

## Eksterne lenker
* OL-resultater på sports-reference.com
Bjøro Hildebrandt

**Bjøro Hildebrandt** (født 15. juni 1975 i Kristiansand) er en norsk operasanger. 

Hildebrandt kommer fra Vennesla og arbeidet på Falconbridge Nikkelverk før han begynte å utdanne seg innen sang. Han fikk sin musikkutdanning ved Musikkonservatoriet i Kristiansand, Høgskolen i Agder, hvor han også var bi-instrumentlærer. Deretter avsluttet han mastergrad opera ved Kunsthøgskolen i Oslo i 2008. Hildebrandt er lyrisk-dramatisk tenor.

## Priser
* Erling Kroghs sangerlegat 2007

## Eksterne lenker
* Bjøro Hildebrandt hos kulturentusiastene
Irland under Sommer-OL 1932

**Irland under Sommer-OL 1932**. Åtte sportsutøvere fra Irland deltok under Sommer-OL 1932 i Los Angeles. Irland kom på delt 16.-plass med to gullmedaljer.

## Medaljer

## Medaljevinnerne

## Eksterne lenker
* OL-resultater på Sports-reference.com
José Beltrão

**José Gil de Gouveia Beltrão** (født 27. november 1905, død 1948) var en portugisisk rytter som deltok i de olympiske leker 1936 i Berlin.

Beltrão vant en olympisk bronsemedalje i hestesport under OL 1936 i Berlin. Med hesten «Biscuit» var han med på det portugisiske laget som kom på tredjeplass i lagkonkurransen i sprangridning bak Tyskland og Nederland. De andre på laget var Domingos De Sousa Coutinho på «Merle Blanc» og Luís Mena e Silva på «Fossette». I den individuelle konkurransen i sprangridning kom han på sjetteplass.

## OL-medaljer
* 1936  Berlin -  Bronse i hestesport, sprangridning, lag  Portugal

## Referanser


## Eksterne lenker
*
Verksbatteriet

**Verksbatteriet, **opprinnelig navn **Verkshöiden batteri**, (lokalt: **Verket batteriplass**) ble etablert på Verkshøiden i Moss til understøttelse av Bjørnåsbatteriet. Anlegget hadde en utstrekning på ca. 3&nbsp;da fjellterreng og var anlagt på privat grunn. Anlegget var en forberedt feltstilling med egen batterivei og standplasser for 6&nbsp;kanoner anlagt mellom fjellrabbene på en linje vest-sørvest - øst-nordøst.  Grunnerverv ble aldri gjennomført, men kartverk datert 1908 er merket med "statens veier anlagt uten kompensasjon til grunneier". Verksbatteriet er i sin planlegging imidlertid interessant idet dette anlegget skiller seg fra samtlige av de øvrige batteriene anlagt rundt 1902 ved at alle de 6 kanonene var fordelt i terrenget. Ingen enkelttreffer ville kunne sette mer enn en kanon ut av spill. Mange av de øvrige batteriene var en mer eller mindre rett linje med samtlige kanoner oppstilt på linje, jfr Høgaasbatteriet mens andre var mer oppdelt med korte traverser, jfr. Braarudaasbatteriet
Oppgitte koordinater er av orienterende art. Trolig angir posisjonen søndre vestre standplass. De øvrige lå på linje mot NØ

## Området i dag
Området der Verksbatteriet lå er i dag friområde nord for Moss sentrum.  

Deler av den gamle batteriveien fra nord er i bruk som spasersti. Selve batteriomådet ble oppfylt og avrettet av Peterson a/s på 1960-70 tallet, og anvendt som tømmerlagringsplass. Kun østre fløystandplass med stillingsgang og en sprengt grop for ildleder og signalist er urørt, og ligger fremdeles i terrenget, men er sterkt overgrodd, 

## Kilder
*B.B.Blindheim: *Befestninger i Øsfold*. Fredrikstad : FAØ1, 1965. 10 s., 14 vedlegg (Forsvarsmuseets bibliotek)
*Batteribok for Bjørnaasbatteriet, side 78-90 (Forsvarsmuseets bibliotek, sak 623.19481 Pos I)

## Eksterne lenker
* Flyfoto. de lyse feltene er muligens spor etter standplasser.
Argentina under Sommer-OL 1924

**Argentina under Sommer-OL 1924**. Åttito sportsutøvere deltok i elleve sporter under Sommer-OL 1924 i Paris. Argentina kom på 16.-plass med en gull- tre sølv- og to  bronsemedaljer. Enrique Thompson var Argentinas flaggbærer under åpningsseremonien. 

## Medaljer

## Medaljevinnerne

## Eksterne lenker
* OL-resultater på sports-reference.com
Hellas under Sommer-OL 1924

**Hellas under Sommer-OL 1924**. Nitten sportsutøvere fra Hellas deltok i  boksing, fekting og friidrett under Sommer-OL 1924 i Paris. OL-troppen besto av tolv friidrettsutøvere, seks fektere og en bokser. De vant ikke noen medaljer.  
  
## Medaljer

## Eksterne lenker
* Resultater og profilside  på sports-reference.com
Vel

**Vel** kan vise til:

*Vel (sideelv til Vaga) – ei elv i Arkhangelsk oblast i Russland
*Vel (sideelv til Petsjora) – ei elv i republikken Komi i Russland
*Velforening – interesseorganisasjon for beboerne innen et geografisk avgrenset område
Den unge Fleksnes

***Den unge Fleksnes*** er en norsk komiserie og julekalender som ble sendt på TVNorge i 2010. Serien handlet om Marve Fleksnes som ung. Figuren er fra før kjent gjennom komiserien *[[Fleksnes fataliteter]]*. Rollen som den unge Fleksnes spilles av Reidar Fredrik Frydenlund. Serien var den siste som Rolv Wesenlund medvirket i. 
Premieren ble sett av .

VGs TV-anmelder gav den terningkast fire.

Serien ble sendt i reprise på TVNorge i 2013 og 2016 sammen med *[[Nissene over skog og hei]]*.

## Handling
Marve Fleksnes (Reidar Fredrik Frydenlund) bor sammen med moren sin i en leilighet i Oslo på begynnelsen av 1960-årene. Hoveddelen av historien er at Marve blir forelsket i den nye jenta i klassen, Veronica Knutsen (Helene Sommerset Busengdal) og derfor benytter seg av enhver anledning til å bli bedre kjent med henne. Når skolen skal sende en duett til en større talentkonkurranse, blir det Veronica som tar jenteplassen, og alt er lagt opp til at Christian August (Kristian Holten Bjerke), Marves rival, skal ta gutteplassen i duetten. På tross av total tonedøvhet gjør Marve alt han kan for at han skal få plassen istedenfor Christian August. Den sjenerte kameraten Nils Johan (Jonas Wangsmo) er imidlertid svært god til å synge og blir derfor sentral i planen Marve har om å kapre gutteplassen.

### Under månen
Sangen som duetten skal synge, heter «Under månen» og er skrevet av frøken Larsen. Den omtales imidlertid ofte feil som «En drøm om jul», men dette er de fire første ordene i det første verset. I TV-serien hadde Helene Sommerset Busengdal (som spilte rollen som Veronica) selv kvinnestemmen i sangen, mens Tarjei Langseth Rysstad hadde mannsstemmen.

### Bihistorier
Det er også andre historier seerne blir presentert for, blant annet:
* Romansen mellom to av lærerne på skolen Marve går på, frøken (Rita) Larsen (Marte Engebrigtsen) og gymlærer (Øyvind) Arnesen (Atle Antonsen)
* Rektorens (Finn Schau) stadige forsøk på å slippe unna ting kona Astrid vil at han skal gjøre, ved å la Marve ringe til henne og fordreie stemmen sin for å lure henne
* Moder'n Fleksnes (Ulrikke Hansen Døvigen) som diagnostiseres med «støv på hjernen» og sendes til Svestad Hvilehjem der Doktor Hansteen og hans kompanjonger gjør iherdige forsøk på å hjelpe pasientene. Av denne grunn sørger hun for at Marves onkel, dansken Harald, kommer og passer på Marve de 14 dagene hun vil være borte. Onkel Harald har imidlertid blitt vegetarianer siden forrige gang de så ham, og dette får stor innvirkning på oppholdet.
* Den svenske naboen til Marve og Moder'n som forsøker å livnære seg av å skrive kransekakevitser, til tross for sin ekstremt dårlige humor

## I andre media
Det ble utgitt en CD-plate med sangene fra serien.

## Rolleliste

## Referanser


## Eksterne lenker
*
Bolsjaja Rogovaja

**Bolsjaja Rogovaja** (russisk: Большая Роговая) er ei elv i Nenetsk og Komi i Russland. Den er ei høyre sideelv til elva Usa, og er 311&nbsp;km lang med et nedbørfelt på . 

Elvas utspring er i området ved Padimejty-sjøene på Bolsjezemelskaja Tundra, og den renner i sørvestlig retning til den munner ut i Usa. Elva er frosset over fra oktober/november til mai/juni.

Områdene ved Bolsjaja Rogovaja er nå stort sett ubebodd, og den eneste landsbyen er Sjavta lengst nord i nedslagsfeltet.

## Eksterne lenker
* CARBO-North  – bilder fra Rogovaja (under «Images»)
Oleg Jankovskij

**Oleg Ivanovitsj Jankovskij** (Оле́г Ива́нович Янко́вский) (1944–2009) var en sovjetisk/russisk skuespiller. 

## Referanser


## Eksterne lenker
* 
*
Total Recall (film fra 1990)

***Total Recall*** er en amerikansk actionthriller- og science fictionfilm fra 1990 regissert av Paul Verhoeven. Filmen er satt i fremtiden der menneskeheten har etablert kolonier på Mars. En mann ved navn Douglas Quaid bor på jorden, men plages av drømmer om at han egentlig er spesialagent på Mars. Etter en sjokkerende opplevelse reiser han til Mars for å finne ut av ting. Der blir han trukket inn i et mysterium som gjør at han begynner å tvile på sin egen identitet. Hovedrollen spilles av Arnold Schwarzenegger, mens sentrale biroller spilles av Sharon Stone, Rachel Ticotin, Michael Ironside og Ronny Cox. Manus er basert på en novelle fra 1966 skrevet av Philip K. Dick.

Filmen har fått brukbar omtale hos kritikerne og ble en forholdsvis stor publikumssuksess. Den vant en Saturn Awards for beste science fiction-film.

I 2012 kom en nyinnspilling med samme tittel.

## Handling
Året er 2075. Douglas Quaid blir revet ut av hverdagens fredelige virkelighet når han begynner å bli plaget av drømmer om at han er spesialagent på planeten Mars. Etterhvert blir han usikker om drømmene er fantasi eller virkelighet. Etter en rekke uvanlige hendelser reiser han til Mars for å komme til bunns i saken. Der blandes han inn i et mysterium som gjør at hans egen identitet blir trukket i tvil.  Han blir involvert i en voldelig konflikt mellom presidenten og mutantene som bor der. Alt synes å ha opphav i et opplevelsesbyrå kalt Rekall.

## Om filmen
### Popularitet og økonomi
*Total Recall* ble en stor publikumssuksess. Den innbrakte $261 millioner på verdensbasis, hvorav $119 millioner i USA alene. Den ble den femte mest innbringende filmen på verdensbasis i 1990 og den syvende mest innbringende i USA.

Produksjonskostnadene er anslått til 65 millioner dollar.

### Anmelderne
Filmen ble godt mottatt av de amerikanske anmelder, noe som gjenspeiles i at den har fått 82 % på Rotten Tomatoes. Roger Ebert i *[[Chicago Sun-Times]]* gav den 3,5 av 4 stjerner, mens Leonard Maltin har gitt den 3 av 4.

*[[Dagbladet]]* gav den terningkast to, *[[Arbeiderbladet]]* fire, mens *[[VG]]* gav den terningkast tre. Den norske nettstedet CINERAMA gav den terningkast fire i 2000.

### Priser og nominasjoner
Den ble tildelt to Saturn Awards (beste sci-fi film, beste kostyme), og én Oscar (beste visuelle effekter).

### Annet
Store deler av filmen ble innspilt i Mexico.

Filmen var opphav til en kortlivet TV-serie kalt *Total Recall 2070*, som gikk på Showtime i 1999. De ledene rollene i denne spilles av Michael Easton  og Karl Pruner. Den handler om to etterforskere, den ene menneske og den andre androide, som etterforsker alvorlig kriminalitet begått av avanserte androider.

Filmen *[[Minority Report]],* fra 2002, var opprinnelig tenkt som en oppfølger til *Total Recall*. Den var alt under planlegging i 1992, men etter flere utsettelser bestemt filmselskapet at den heller skulle lages som en selvstendig film uten tilknytning til *Total Recall*.

## I rollene

## Referanser


## Eksterne lenker
*
Georg Anton Krohg (offiser)

**Georg Anton Krohg** (skrev seg selv *Krogh*) (født 1. november 1734 i Gjerdrum, død 12. august 1797) var en norsk veiingeniør og en yngre bror av Nicolai Frederik Krohg. 
Krohg ble født på gården Niteberg i Gjerdrum, som han senere overtok. Han ble 1757 sekondløytnant ved 1. søndenfjeldske dragonregiment, premierløytnant 1758 og kaptein 1763. 1761–63 tjenestegjorde han i Holsten og i 1770 oppnådde han oberstløytnants grad. I 1767 ble han for to år konstituert som veimester sønnenfjells og han fikk senere bestalling som generalveimester. Han virket i dette embetet med samme nidkjærhet som broren Nicolai gjorde i det nordenfjellske. I 1786 gikk han av med pensjon. Etter denne tid levde han på Niteberg inntil sin død.

Krohgs innsats som generalveimester var meget betydelig. Sammen med broren og Peder Anker gis han gjerne æren for å ha skapt det norske veinettet.

Krohg ektet 29. januar 1776 Maren Hofgaard (1751–1821), datter av kjøpmann Jens Hofgaard på Bragernes. Georg Krohg var far til stortingsrepresentanten Christian Krohg, farfar til statstjenestemannen Georg Anton Krohg og oldefar til maleren Christian Krohg.
## Referanser


## Eksterne lenker
* Dansk Biografisk Leksikon
Dzjezkazgan

**Dzjezkazgan** (kasakhisk Жезқазған, russisk Джезказган) er en by i Kasakhstan i Karaganda oblast med cirka 100&nbsp;000 innbyggere. Den ligger ved et vannreservoar i elven Kara-Kengir. 

55 prosent av innbyggerne er kasakhstanere, 30 prosent russere og resten ukrainere, tyskere, tsjetsjenere og koreanere.

Byen ble grunnlagt i 1938 for å utnytte de rike kobberforekomstene i området. I 1973 ble et stort metallurgikompleks bygget sørøst for byen for å smelte kopper. Av andre naturressurser i området finner man mangan, jern og gull.

Kosmodrom Bajkonur ligger 400 km sørvest for byen. Det har blitt en tradisjon at hver eneste kosmonaut planter et tre i Sejfulin-gaten i Zjezkazgan som et symbol på at han eller henne skal komme tryggt hjem igjen. 

Byen har jernbaneforbindelse til Karaganda og flyforbindelse til Almaty.

## Eksterne lenker
* Bilde av byen
Wall of Sound

**Wall of Sound** «lydmuren» er en metode for produsering av pop- og rockemusikk som ble utviklet av produsenten Phil Spector i første halvdel av 1960-årene, særlig i samarbeidet med lydteknikeren Larry Levine. 

Denne består av et fortettet lydbilde i mange lag som ga en svært virkningfull og dramatisk effekt på den tids lydutstyr, som var dominert av mellombølge-radio og jukebokser som de viktigste kanaler for spredning av popmusikk. Disse teknologiene la i lydgjengivelsen vekt på tonene i mellomtoneregisteret, noe som gir et betydelig mer «avrundet» lydbilde enn de senere tiårenes teknologi, som i mye større grad er preget av klar og gjennomtrengende diskant. To av flere tydelige eksempler på sanger som er produsert på denne måten er blant andre «Da Doo Ron Ron» med The Crystals fra 1963 og «You've Lost That Lovin' Feelin'» med The Righteous Brothers fra 1964.

I 1966 spilte Tina Turner inn «River Deep – Mountain High» som ble produsert av Phil Spector og regnes som en av rockemusikkens klassikere og et høydepunkt i Spectors karriere. Spector brukte over 100 musikere til å skape den karakteristiske Spector-lyden «wall of sound». Spector mente selv at det var hans beste produksjon og ble skuffet over lave salgstall. 

Spector bygget opp «lydmuren» gjennom å ta i bruk store grupper av musikere på innspillingene, hvorav mange spilte de samme stemmer og toner samtidig i delvis orkestrerte arrangementer. Disse store musikergruppene, som besto av både orkesterinstrumenter som strykere og blåsere og typiske rockeband-instrumenter som elektriske gitarer, ble presset inn på et lite areal i Spectors Gold Star-studio, der romklangen som reflekterte fra veggene bidro til å fortette lyden og få klangen av de enkelte instrumentene til å smelte sammen til en helhet der det er vanskelig å skille dem fra hverandre. Spector brukte teknikken i produksjoner for over hundre musikere. Spectors stil har blitt mye kopiert blant annet av såkalt symfonisk rock. Med synthesizere ble det lettere å gjenskape effekten uten å bruke mange musikere.

Dette tette lydbildet skilte seg ut fra den vanlige populærmusikken på den tiden som vektla en «ren og pen» vokal med et mer forsiktig og diskret akkompagnement, gjerne med klaver eller «lette» strykere. Spectors røffere arrangementer ble laget for de dengang nye bærbare transistorradioene, som ungdom begynte å ta med seg på gaten, i parken og på stranden og hvor hans musikk forble hørbar til tross for den etter vår tids oppfatning dårlige lydkvaliteten på disse radioene. Hans måte å lage musikk på, og det gjennomslaget den fikk, må derfor sees i sammenheng med de store ungdomskullene (babyboom etter krigen) og den nye ungdomskulturen som vokste fram på 1960-årene. Også den tidlige Elvis Presley kan sees som en del av den i denne sammenheng tradisjonelle populærmusikken, hans nyskaping i dette perspektivet var scenefremføringen og måten han brukte den «rene og pene» vokalen på. Tilsammen kan en si at Presley og Spector på hver sin måte har vært to viktige forutsetninger for musikkutviklingen utover på 1960-tallet og videre.

## Referanser
Scherrie Payne

**Scherrie Payne** (født 4. november 1944 i Detroit) var en soul-sanger fra USA, mest kjent som medlem av The Supremes i gruppas siste år.

Før dette var Payne hovedsanger i gruppa *The Glass House*, som i perioden fra 1969 til 1972 gav ut to album og ni singler. De fikk en hit med «Crumbs Off the Table», som kom inn på topp 10 på Billboards rhythm-and-blues-liste. Gruppa blei oppløst i 1972.

Payne kom inn i The Supremes i 1973 som ny hovedsanger etter at Jean Terrell, som hadde overtatt for Diana Ross, gikk ut. Interessen for gruppa var da fallende, både blant publikum og i plateselskapet Motown. Med Payne i front gikk The Supremes mer over til disco-musikk, og de fikk flere gode plasseringer på de spesialiserte sjangerlistene.

I 1977 blei gruppa oppløst, da Mary Wilson ville forsøke seg på solokarriere. Payne og Susaye Greene ønska å fortsette, men Motown, som eide gruppas navn, sa nei. Payne og Green gav da ut albumet *Partners* under navnet *Scherrie and Susaye*.

Fra 1986 har Payne deltatt i *FLOS (The Former Ladies of the Supremes)* og noen andre grupper som har tatt opp arven etter the Supremes. Hun deltok også i Diana Ross' forsøk på en gjenforeningsturne i 2000, *Return to Love*.

Payne har videre en del soloutgivelser, og hun har vært aktiv som låtskriver, inkludert musikalen *Ten Good Years*.

## Referanser




## Eksterne lenker
* 
* 
*
Tiedemanns

**Tiedemanns** er et varemerke som tilhører British American Tobacco Norway AS (tidligere JL Tiedemanns Tobakksfabrikk). 

Selskapet produserer flere typer tobakk under dette varemerket.
Samfundet Nordens Frihet

**Samfundet Nordens Frihet** var en svensk forening som ble dannet i 1939 for å presse for uavhengighet under Andre verdenskrig. I 1946 ble den oppløst.

Fellesskapet ble opprinnelig nært knyttet til Finlandskommittén, som jobbet for å hjelpe den finske militære korps av frivillige. Sigurd Curman var president i begynnelsen, og Harald Wigforss var redaktør av fellesskapets avis. Etter den tyske okkupasjonen av Norge og Danmark i 1940, ble samfunnet stadig mer innstilt på at Sverige bør gå inn i krigen.

Politisk ble Nordens Frihet nasjonale og demokratiske, mot nazisme og kommunisme. På de fleste, hadde de 250 medlemmer, blant dem flere prominente kulturelle. Nær 50 prosent av dens medlemmer ble nyutdannede i disiplinene historie, "kjernegruppen bestod av medlemmer av senior seminar i historie ved Stockholms universitet."

Ledende skikkelse i samfunnet inkluderte historikeren Yngve Lorents, borgerrådet Yngve Larsson, Nils Ahnlund, Harald Hjarne, Eli Heckscher, Karl-Gustaf Hildebrand, Nils Herlitz, Stig Jägerskiöld, KG Westman, Adolf Schuck, Birger Steckzén og Andreas Lindblom. Larsson, Ahnlund og Lindbom, var medlemmer av styret i hele tiden samfunnet eksisterte.

## Se også
* Svensk-norska föreningen

## Referanser


## Kilder
* Tora Byström, "Striden om begreppen" (pdf)

## Eksterne lenker
*
Nesvík

**Nesvík** (, dansk: *Nesvig*) er et sted på Færøyene. Nesvík ligger på østkysten av Streymoy, like i nærheten av der hvor Sundini, sundet mellom Streymoy og Eysturoy, er på sitt smaleste. Nesvík ligger i Sunda kommuna.

Nesvík har fra gammelt av tilhørt Streymnes’ utmark. Stedet ble bosatt i 1931, det vil si etter de mange «utflytterbygdene», men er senere fraflyttet.

Kirkjuliga Heimamissiónin í Føroyum innviet et stort konferanse- og leirskolesenter i Nesvík i 1993. Det ligger også et forsøksanlegg for havbruket her.

## Referanser


## Eksterne lenker
*
Arkitektur (tidsskrift)

***Arkitektur*** er et norsk arkitekturfaglig tidsskrift og presentasjonsorgan for norske arkitekter, interiørarkitekter og landskapsarkitekter. Det utgis av Norske arkitekters landsforbund (NAL) og har en samarbeidsavtale med Norske landskapsarkitekters forening, og Norske interiørarkitekters og møbeldesigneres landsforening (NIL) om redaksjonelt samarbeid med NALs tidsskrifter. *Arkitektur* utkommer med seks utgaver i året i et opplag på rundt . Ingerid Helsing Almaas var redaktør fra 2004 til 2017. Nåværende redaktør er Gaute Brochmann.

Tidsskriftet har vært utgitt under navnet *Byggekunst* siden 1919, og skiftet navn til *Arkitektur N* i 2007. Våren 2023 endret tidsskriftet navn til *Arkitektur*, etter å ha slått seg sammen med fagpublokasjonen *Arkitektnytt*, og finnes både på nett og papir. Det har som ambisjon «å fungere som arkitektfagets vindu mot omverden, som et registreringssted for arkitektonisk interessante byggverk og prosjekter, som et forum for arkitektfaglig utvikling og som en ressurs for det offentlige ordskiftet om arkitektur».

*Arkitektur* er godkjent som vitenskapelig publiseringskanal på nivå 1. Redaktørplakaten ligger til grunn for den redaksjonelle virksomheten, og tidsskriftet er medlem av Fagpressen og Norsk Tidsskriftforening. 

Tidsskriftet fikk i 2019 Norsk Tidsskriftforenings pris Årets tidsskrift.

## Referanser


## Eksterne lenker
* 
* Architecture Norway
* Norske arkitekters landsforbund
* Norske interiørarkitekters og møbeldesigneres landsforening
* Norske landskapsarkitekters forening
Sabaudia

:*Denne artikkelen er om byen i Italia. For kommunen i Brasil, se [[Sabáudia]].*

**Sabaudia** er en by i den italienske provinsen Latina i Lazio-regionen. Den er en kystby og turisme er byens hovednæringsvei.

## Historie
Sabaudia er en av flere byer som er bygget på tørrlagte sumpområder nær Roma. Sumpene ble drenert på ordre fra Mussolini, og byene ble bygget for at fascistregimet vise fram de drenerte sumpene og å sørge for boligområder til den stadig økende befolkningen i Italias storbyer.

## Referanser


## Eksterne lenker
* 
* Sabaudia on-line
Anillo Periférico

**Anillo Periférico** (spansk for «Ytre ringvei») er en motorvei som går i en sirkel langs ytterkanten av Mexico by.

Den opprinnelige Periférico ble planlagt allerede i 1925 av arkitekten Carlos Contreras, sammen med andre viktige trafikkårer, blant annet det som i dag er Viaducto Miguel Alemán. Deler av veistrekninga følger et tidligere elveløp, og elva er lagt i rør under veien.

På 2000-tallet beslutta ordføreren Andrés Manuel López Obrador at den sørlige delen av Periférico skulle bygges om til to etasjer, et prosjekt som fikk mye mediadekning. Det andre nivået sto ferdig i 2006.
Teatro de los Insurgentes

**Teatro de los Insurgentes** er et teater i Mexico by. Det ligger langs Avenida de los Insurgentes, som det har fått navnet sitt fra. Teateret er et av de viktigste i Mexico. Det ble bygd i 1953 som en del av president Miguel Alemáns byfornyingsprogram. Fasaden har en mural av Diego Rivera.

Under Sommer-OL 1968 ble teateret benytta som arena for vektløftingskonkurransene.
Theodor Kocher

**Emil Theodor Kocher** (født 25. august 1841 i Bern, død 27. juli 1917 samme sted) var en sveitsisk lege og medisinsk forsker. Han fikk Nobelprisen i fysiologi eller medisin i 1909 for sitt arbeid innen fysiologi, patologi og kirurgi av skjoldbruskkjertelen.

Han studerte i Zürich, Berlin, London og Wien, og ble doctor medicinae i Bern i 1865. Noen av hans nye ideer angående skjoldbruskkjertelen var i utgangspunktet kontroversielle. Men hans vellykkede behandlinger av struma med svært få dødsfall som følge førte etter kort tid til at han fikk mye anerkjennelse. 

Kocher var medlem av Vetenskapssocieteten i Uppsala (1894) og av Vetenskapsakademien (1900).

## Publikasjoner
* *Zur Lehre von den Schusswunden durch Kleinkalibergeschosse* (1895)
* *Vorlesungen über chirurgische Infektionskrankheiten* (1895)
* *Chirurgische Operationslehre* (1906)
* *Hirnerschütterungen, Hirndruck und chirurgische Eingriffe bei Hirnkrankheit* (1906)

## Referanser


## Eksterne lenker
Åpenhetsprisen (andre betydninger)

**Åpenhetsprisen** kan vise til

*Åpenhetsprisen som tildeles av Mental Helse Norge. 
*Norsk Presseforbunds åpenhetspris Flavius-prisen.
*Kommunal Rapports åpenhetspris som tildeles «en kommune som har gjort spesielt stor innsats for å gjøre sitt nettsted til en lokaldemokratisk arena».
*Åpenhetsprisen som tildeles av Norsk kommunikasjonsforening til «organisasjoner, institusjoner, bedrifter eller enkeltpersoner som har bidratt til å synliggjøre og fremme åpenhet og innsyn i forhold ved det norske samfunnet.»

## Referanser
Tremelo

**Tremelo** er en by i provinsen Flamsk Brabant i Flandern i Belgia. Byen har 13&nbsp;725 innbyggere (2006). Byen ligger i det administrative området Leuven, og er flamsktalende.

Byen er mest kjent som fødebyen til den hellige Damian de Veuster (1840 – 1889). Han virket som prest på Molokai på Hawaii, der han drev et leprasykehus. Han ble selv smittet av sykdommen, og døde av den 15. april 1889. Han ble saligkåret avpave Johannes Paul II i 1995 og helligkåret av pave Benedikt XVI 11. oktober 2009.

## Befolkningsutvikling

Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.7,0.8,0.9)

ImageSize = width:850 height:373
PlotArea = left:50 bottom:30 top:30 right:30
DateFormat = x.y
Period = from:0 till:16000
TimeAxis = orientation:vertical
AlignBars = justify
ScaleMajor = gridcolor:b increment:2000 start:0
ScaleMinor = gridcolor:a increment:1000 start:0
BackgroundColors = canvas:c

BarData=
 bar:1846 text:1846
 bar:1866 text:1866
 bar:1880 text:1880
 bar:1890 text:1890
 bar:1900 text:1900
 bar:1910 text:1910
 bar:1920 text:1920
 bar:1930 text:1930
 bar:1947 text:1947
 bar:1961 text:1961
 bar:1970 text:1970
 bar:1981 text:1981
 bar:1990 text:1990
 bar:2000 text:2000
 bar:2010 text:2010
 bar:2018 text:2018
 bar:2019 text:2019

PlotData=
 color:d width:20 align:left

 bar:1846 from:0 till: 2722
 bar:1866 from:0 till: 2864
 bar:1880 from:0 till: 3251
 bar:1890 from:0 till: 3167
 bar:1900 from:0 till: 3597
 bar:1910 from:0 till: 4293
 bar:1920 from:0 till: 4415
 bar:1930 from:0 till: 4889
 bar:1947 from:0 till: 5872
 bar:1961 from:0 till: 7187
 bar:1970 from:0 till: 8631
 bar:1981 from:0 till: 10158
 bar:1990 from:0 till: 11405
 bar:2000 from:0 till: 13339
 bar:2010 from:0 till: 14367
 bar:2018 from:0 till: 14842
 bar:2019 from:0 till: 14916

PlotData=

 bar:1846 at: 2722 fontsize:S text: 2722 shift:(-10,5)
 bar:1866 at: 2864 fontsize:S text: 2864 shift:(-10,5)
 bar:1880 at: 3251 fontsize:S text: 3251 shift:(-10,5)
 bar:1890 at: 3167 fontsize:S text: 3167 shift:(-10,5)
 bar:1900 at: 3597 fontsize:S text: 3597 shift:(-10,5)
 bar:1910 at: 4293 fontsize:S text: 4293 shift:(-10,5)
 bar:1920 at: 4415 fontsize:S text: 4415 shift:(-10,5)
 bar:1930 at: 4889 fontsize:S text: 4889 shift:(-10,5)
 bar:1947 at: 5872 fontsize:S text: 5872 shift:(-10,5)
 bar:1961 at: 7187 fontsize:S text: 7187 shift:(-10,5)
 bar:1970 at: 8631 fontsize:S text: 8631 shift:(-10,5)
 bar:1981 at: 10158 fontsize:S text: 10158 shift:(-10,5)
 bar:1990 at: 11405 fontsize:S text: 11405 shift:(-10,5)
 bar:2000 at: 13339 fontsize:S text: 13339 shift:(-10,5)
 bar:2010 at: 14367 fontsize:S text: 14367 shift:(-10,5)
 bar:2018 at: 14842 fontsize:S text: 14842 shift:(-10,5)
 bar:2019 at: 14916 fontsize:S text: 14916 shift:(-10,5)
 


* Kilde : DGS - Merk: 1806 til 1970 er tallene fra folketelling; fra 1971 er tallene innbyggere pr. 1. januar

## Referanser


## Eksterne lenker
* Byens nettside
Åpenhetsprisen

**Åpenhetsprisen** er en pris som hvert år fra 2004 deles ut av Mental Helse Norge på Verdensdagen for psykisk helse 10. oktober til en person eller grupper som har gjort en spesiell innsats innenfor synliggjøring av åpenhet om psykisk helse. Åpenhetsprisen består av et kunstverk samt en gavesjekk på 10&nbsp;000 kroner som gis videre til et godt formål.
 
## Tildelinger

 
* 2004: Finn Abrahamsen
* 2005: Paal André Grinderud
* 2006: Simon Flem Devold
* 2007: Marco Elsafadi
* 2008: Sarita Skagnes
* 2009: Stig Inge Bjørnebye
*2010: Arnhild Lauveng
* 2011: Fabian Stang
* 2012: Brede Bøe
* 2013: Cathrine Langfjell Torsvik
* 2014: Lene Marlin og Eline Medbøe
* 2015: Jan Erik Larssen
* 2016: Agnete Johnsen
* 2017: Steinar J. Olsen
*2018: Else Kåss Furuseth
*2019: Thomas Seltzer
*2020: Marianne Mjaaland
*2021: Lars Erik Lund 
*2022: Abid Raja og Petter Nyquist
*2023: Kirsti Skogsholm
*2024: Randi Rosenqvist og Leo Ajkic
*2025: brukere og ansatte i FACT Gamle Oslo

## Referanser
William Nordhaus

**William Dawbney Nordhaus** (født 31. mai 1941 i Albuquerque, New Mexico) er en amerikansk økonom.

Nordhaus studerte ved Yale University der han tok bachelorgrad (B.A.) i 1963 og deretter forsvarte han doktorgraden (Ph.D.) i økonomi ved Massachusetts Institute of Technology i 1967. Sidan 1967 har han hovedsakelig virket ved Yale University, fra 1973 som full professor.

Han har drevet forskning innen energiøkonomi og miljøøkonomi, spesielt de økonomiske aspektene av redusert karbondioksidutslipp og klimaendringer.

I 1977-1979, i Jimmy Carters presidenttid, var Nordhaus medlem av Council of Economic Advisers, en gruppe på tre økonomiske rådgivere for USAs president.

Nordhaus er medlem av National Academy of Sciences og American Academy of Arts and Sciences.

I 2018 ble han sammen med Paul Romer tildelt Nobelprisen i økonomi.

## Referanser


## Eksterne lenker
* William Nordhaus nettside ved Yale 
* *[http://www.nybooks.com/articles/archives/2015/jun/04/new-solution-climate-club/ A New Solution: The Climate Club]* 4.June,2015 issue of *[[New York Review of Books]]* regarding *Climate Shock: the economic consequences of a hotter planet* by Martin Weitzman and Gernot Wagner
Døvblindhet

**Døvblindhet** er en tilstand av kombinert syns- og hørselshemming. Det er en spesifikk funksjonshemming som begrenser en persons aktiviteter og hindrer full deltakelse i samfunnet i et slikt omfang at det krever at samfunnet støtter med særlig tilrettelagte tjenestetilbud, tilpasning av omgivelsene og/eller tekniske hjelpemidler. Definisjonen på døvblindhet er funksjonell og tar hensyn til de praktiske og sosiale konsekvensene for personene, i tillegg til den medisinske status på syn og hørsel.

Døvblindhet er en kombinert syns-, hørsels- og funksjonshemming som er så alvorlig at de nedsatte sansene vanskelig kan kompensere for hverandre. Det gjør døvblindhet til en egen funksjonshemming.

I Norge defineres en funksjonshemming som sjelden hvis det er færre enn 500 kjente individer i landet. I Nasjonal kompetansetjeneste for døvblinde (NKDB) er det registrert cirka 370 personer med døvblindhet. Utredning av døvblindhet gjøres av Nasjonal kompetansetjeneste for døvblinde.

En rekke med sykdommer, syndromer eller kombinasjon av skader og sykdommer, kan være grunnen til at en person blir identifisert og registrert med døvblindhet. De mest kjente av disse er:

* Usher syndrom
* CHARGE-syndrom
* Medfødt rubella syndrom
* Fødselsrelaterte tilstander
* Hjernehinnebetennelse

**Medfødt eller ervervet døvblindhet?**

Vi snakker om medfødt døvblindhet når det kombinerte sansetapet er medfødt, eller oppstått før tale- eller tegnspråk er etablert.

Ervervet døvblindhet betyr at kombinert syns- og hørselshemming har oppstått etter at språket er etablert. Hos noen oppstår døvblindheten når de er barn, hos andre utvikler det kombinerte sansetapet seg i ungdomsalder eller i voksen alder.

Døvblinde i Norge etablerte i 1957 egen interesse- og serviceorganisasjon under navnet Foreningen Norges døvblinde (FNDB)]. I 1997 kom også Landsforbundet for kombinert syns- og hørselshemmede/døvblinde (LSHDB)].

## Referanser


## Eksterne lenker
*Foreningen Norges døvblinde (FNDB)
*Landsforbundet for kombinert syns- og hørselshemmede/døvblinde (LSHDB)
*Nasjonal kompetansetjeneste for døvblinde (NKDB)
*Statped, faglig enhet for kombinerte syns- og hørselstap og døvblindhet 
*Regionsenteret for døvblinde, UNN 
*Signo kompetansesenter
*Statped, faglig enhet for kombinerte syns- og hørselstap og døvblindhet. Landsdekkende funksjon for tverrfaglige synsfunksjonsutredninger 
*Eikholt nasjonalt ressurssenter for døvblinde
*http://www.skaadalen.dbskole.no/ 
*Sansetap.no
*Nettkurs Medfødt døvblindhet 
*Retinitis Pigmentosa Foreningen i Norge
Hovemoen leir

**Hovemoen leir** er en militærleir i Fåberg, like nord for byen Lillehammer og ikke så langt  fra Jørstadmoen leir.

Opprinnelse til leiren kommer fra gården Håvemoen. Det var ingen militær aktivitet der før andre verdenskrig. Tyskerne startet utbyggingen av lagerområde for proviant (tobakk, vin/brennevin) og furasje våren 1941. Senere kom bl a potetkjellere og andre lagerbygg. Det var også en mindre fangeleir for russiske krigsfanger i leiren. Ammunisjonslager ble senere bygget i nordre leir.

Hjemmestyrkene overtok vaktholdet fra tyskerne i mai 1945. Fra 1946 ble det etablert forsyningsenheter for våpenteknisk materiell, sanitet og intendantur. Senere kom også mobiliseringslagre. Arsenalet på Hovemoen (AHOV) ble etablert 1951-52 som DK-arsenal. AHOV ble slått sammen med Hovedarsenalet (HA) som ble flyttet fra Grorud 1 august 1972 og ble fra da et rent arsenal for våpenteknisk etterforsyning til Hæren. Etter hvert fikk HA tillagt nye oppgaver og ble et arsenal med landsdekkende ansvar for alle innkjøp og etterforsyning av tekniske reservedeler og forsyninger til Hæren og andre brukere. 

Hovedarsenalet har sin opprinnelse i 1643 da tøyhuset på Akershus ble opprettet. Dette er forløperen til HA. I 1752 ble det av Fredrik II utnevnt en arkelimester på Akershus for å ta vare på datidens forråd av krigsfornødenheter. I 1877 ble Det Norske Hovedarsenal opprettet. HA hadde tilhold på Akershus fram til 1940. Etter krigen flyttet HA til Nyland i Oslo. Som et ledd i utflytting av statlige institusjoner fra Oslo flyttet HA til Hovemoen 1 august 1972. HA ble nedlagt som selvstendig avdeling 31 juli 2004 og en betydelig reduksjon i antall ansatte ble gjennomført.

I 2016 vedtok Stortinget å legge ned leiren.  Denne beslutningen ble endret av Stortinget "Forsvarsbudsjett for 2020" allerede i 2019  Fra da av har Hovemoen videreført sine hovedfunksjoner med materiellstyring, innkjøp, mottak, lagring og distribusjon av etterforsyninger av landbaserte tekniske etterforsyninger. Det er også en avdeling fra CYFOR som er lokalisert i leiren.

## Referanser
Fillmore

**Fillmore** kan vise til:

*Millard Fillmore – USAs 13. president
*Fillmore (California) – en by i California, USA
*Fillmore (Utah) – en by i Utah, USA
*The Fillmore – et konsertlokale i San Francisco, USA
*Fillmore East – et konsertlokale i New York, USA
*Fillmore! – en animasjonsserie fra Disney
*Live at the Fillmore – et konsertalbum av Eric Clapton
Ingeborg Vibe

**Ingeborg Marjory «Ingse» Vibe** (født 10. mars 1882, død 26. juni 1945) var en norsk skuespiller.

Hun var aktiv ved Nationaltheatret 1906-14.
Hun var en tid god venn av Edvard Munch som malte henne.
Senere ble hun gift med handelsmann Heini Müller, og de to fikk sønnene Titus og Karl.

## Filmer
* 1937 – *[[To levende og en død (film fra 1937)|To levende og en død]]*

## Referanser


## Eksterne lenker
*
Hundekjøring NM barmark 2009

**NM i hundekjøring barmark** ble arrangert av Ringerike Trekkhundklubb på Hønefoss den 10. og 11. oktober 2009.

Svein Ivar Moen tok tre gullmedaljer.

Norgesmestre:

Gull i Spark senior 1 hund til Svein Ivar Moen Lillehammer.

Gull i Spark junior til Line  Malin Blomstedt Asker Trekkhundklubb.

Gull i Vogn 4-spann til Svein Ivar Moen, Lillehammer.

Gull i Vogn 8-spann til Hege Ingebrigtsen, Narvik.

Gull i Snøreløping kvinner til Solveig K. Aaseby, Nittedal.

Gull i Snøreløping Menn til Kristian Særtehaug, Hadeland.

Gull i SnøreSykkel Rekrutt til Mathilde Lutnæs Trysil Trekkhundklubb.

Gull i Spark til Gorm Norheim Elverum Sledehundklubb.

Gull i Spark Senior 2 hunder til Svein Ivar Moen Lillehammer.

Gull i Snøresykling til Tuva Steinsdatter Lem Bærum.

Gull i Snøresykling til Robin Johansen Nittedal.

Gull i Snøresykling Kvinner til Ann Karin Huseby, Hadeland, og Ninan Renate Karlsen, Asker.

Gull i Snøresykling menn til Viktor Sinding Larsen, Nittedal.

Gull i Vogn Senior 6-spann til Hege Ingebrigtsen Narvik Hundeklubb.
Fiskeløysen

**Fiskeløysen** eller **Fiskeløysa** er et vann som ligger på Blefjell (Store Ble) i Rollag kommune i Buskerud. Vannet ligger ved grensa til Flesberg kommune. Det er regulert mellom 788 og 784 moh, og er magasin for Hølseter kraftverk og Vrenga kraftverk. Kraftverkene eies og drives av Skagerak Kraft. Ny demning 2014/2015.

Adkomst til Fiskeløysen går fra nordligste Blefjell-avkjørsel i Numedal (Storebleveien). Dette er en bomvei, der kredittkort er eneste betalingsmåte. Ved bommen kan det også kjøpes fiskekort. Det er satt ut ørret i vannet. Storebleveien ender ved Fiskeløysen, der det er parkerinsplass ved Butjønnseter. Det er en privat bomvei de siste 150 m inn til vannet. Parkeringsplassen ved Butjønnseter er et godt utgangspunkt for turer til Kroktjønn og Åklinuten.

Fiskeløysen har utløp til Einarstjønn og derfra videre via en foss ned til Litlevatnet. Via flere små fossefall og kulper, ender vannmassene i det regulerte Kyrkjevatnet.


Ny demning Fiskeløysen.JPG|Den nye demningen
Kveld_Fiskeløysen.JPG|Kveldsstemning ved Fiskeløysen - oktober
Fiskeløysen vinter.JPG|Fiskeløysen i vinterdrakt
Deming_Fiskeløysen.JPG|Den gamle demningen


## Referanser




## Eksterne lenker
*
Marie Kovářová

**Marie Kovářová** (927–2023)) var en tsjekkoslovakisk turner. Hun var med i et OL.

Hun deltok i OL 1948, her fikk Tsjekkoslovakia gull i lagkonkurransen. Kvinnene konkurrerte kun i lagkonkurranse, men Kovářová ble syvende beste utøver i ringer.

## Referanser


## Eksterne lenker
*